open-index/open-wikipedia-markdown huggingface dataset:
Den første wienerskole

**Den første wienerskole** er et begrep som, spesielt i engelsk musikkvitenskap, brukes om de tre klassisistiske komponistene Wolfgang Amadeus Mozart, Joseph Haydn og Ludwig van Beethoven, – i blant også om Franz Schubert. Alle virket i Wien i tiårene før og etter år 1800.

Begrepet ble skapt som et motstykke til Den andre wienerskole som var aktive tidlig på 1900-tallet, og som til forskjell fra den første wienerskolen var en reell «skole» i den forstand at det var en sirkel samarbeidende komponister som utgjorde en bevegelse. Selv om Mozart, Haydn og Beethoven kjente hverandre, var de ikke involvert i formelle felles anstrengelser som en kjenner fra 1900-tallets bevegelser.

Et fellestrekk er at komponistene i både den første og den andre wienerskole var opptatt av form og oppbygning: den første av sonatesatsform og symfoniform, den andre av tolvtonemusikk.

Den første wienerskole kan ses på som wienerklassisisme i snever forstand, men i norsk og tysk musikktradisjon er wienerklassisismen blitt en innarbeidet betegnelse for musikkens klassisisme i sin helhet, også om komponister som knapt satte sin fot i Wien. Bakgrunnen er nok at miljøet i Wien var spesielt dominerende i den aktuelle perioden. 

## Referanser
Helge Giverholt

**Helge Giverholt** (født 31. oktober 1911 i Oslo, død 27. august 1995) var en norsk pressemann og forfatter. Han arbeidet etter krigen som redaksjonssekretær ved utenriksavdelingen i Norsk Telegrambyrå. Fra 1953 til han gikk av med pensjon i oktober 1979 hadde han stillingen som utenriksredaktør i NTB. 

Giverholt ble cand.jur. i 1935. Han hadde studieår i Frankrike, Sveits og England før han begynte i pressen som utenriksmedarbeider i 1938.

Giverholt utga en rekke bøker, og sto bak verket *[[Nyhetsformidling i Norge - Norsk Telegrambyrå 1867 - 1967]]* som kom ut ved byråets 100-årsjubileum. Han skrev også om NTB-leder Per Wendelbo i *[[Norsk biografisk leksikon]]* (bind 18, 1977).

## Bibliografi
**Jotunheimens erobring: 150 års fjellferder i Jotunheimen og Vestheimen* (Cappelen 1946) 
**Maktspillet omkring Østersjøen* (Bergen 1952)
**[[Nyhetsformidling i Norge - Norsk Telegrambyrå 1867 - 1967]]* (Oslo 1967).
**Et tidens speil. Norsk lysingsblad gjennom 100 år* (Oslo 1982)
**Norsk dagspresse i emning 1807 - 1815* (Norsk Pressemuseums skrifter nr. 2) (Fredrikstad 1984). 
**Avisfellesskap gjennom 75 år. Norsk Bladeierforening - Norske Avisers Landsforbund 1910-1985* (Oslo 1985)

## Referanser
Vaniljeslekten

***Vanilla*** er en slekt i orkidéfamilien. Slekten omfatter rundt 110 arter. Den vokser i tropiske områder i Amerika, Asia, Ny-Guinea og i Vest-Afrika. Frukten fra vaniljeplantene brukes til å lage et av verdens mest kostbare krydder, vanilje.

Vaniljeplantene er klatreplanter som slynger seg rundt tynne trestammer. De kan bli over 35&nbsp;m lange.

## Referanser


## Eksterne lenker
Anna Kielland

**Anna Marie Vilhelmine Kielland** (født 25. februar 1862 i Christiania, død 15. juni 1924 i Nice) var eier i Norsk Telegrambyrå fra mannen Tycho Kielland døde i 1904 fram til 1918. I denne perioden sto hennes særs lojale direktør Peter Helgevold for den daglige ledelsen av byrået.

Anna Kielland var datter av kongelig fullmektig og frimerkeforvalter Johan Christian Schlytter, og ble gift med Kielland 22 år gammel. Da han i 1888 tok over NTB var det med Schlytters penger i ryggen. Svigerfaren ble medeier. På denne tiden var det knapt plass for kvinner i forretningsliv og presseverden, så Anna Kielland entret ikke NTB-soga før mannen døde. Da tok hun til gjengjeld styringen, og hadde en svært sentral rolle i avgjørende år.

Mannen Kielland hadde tatt sitt eget liv, etterlatt seg et NTB i økonomisk misere og en hengemyr av personlig gjeld. Det var på ingen måte gitt at hans enke skulle klare å ta over boet, langt mindre drive det fram til sunn økonomi. Fru Anna Kielland tok imidlertid de grep som måtte til og utviste et særs aktivt eierskap.

Først sikret hun seg rett til å føre videre de utenriksavtalene byrået var helt avhengige av; med Wollf i Berlin og Ritzaus Bureau i København. Dernest kuttet hun kostnader og fikk økonomien på fote. For å spare tok hun selv på seg arbeidet med bokføring og kasse for en relativt beskjeden lønn. 

En grunn til at hun lyktes var at hun kunne støtte seg på Helgevold: Med tittel direktør fikk han ansvar for ledelse og administrasjon i NTB. Han var mer eierlojal, mer arbeidsom og mer nøysom enn de fleste, en «jernflittig» leder for byråvirksomheten i hovedstaden.

Anna Kielland eide nå NTB sammen med Johan Christian Schlytters andre arving, broren Wilhelm Manthey Schlytter. Da hennes effektive, krevende stil hadde brakt NTB på fote viste hun seg imidlertid like krevende som eier. Etter hvert slo hun seg til i Nice og Roma, og tok ut anselige summer fra NTB-driften. I den norske hovedstaden hadde Helgevold en nær uløselig oppgave, mellom avisenes krav om bedre nyhetstjenester og eierkravet om høyt utbytte.

Både Anna Kielland og Helgevold prøvde nok å motsette seg avisenes planer om å ta over NTB, men konsekvensen av hennes pengekrav og hans eierlojalitet ble nok heller en styrking av avisenes besluttsomhet. Da norsk presse i 1918 innledet sluttforhandlingene var de fast bestemt på «at kjøpe eller dræpe NTB»...

Selv i denne situasjonen sørget fru Kielland for å komme godt ut av det. Hun sikret seg 300 000 kroner for byrået, en svimlende sum på denne tiden. Sliteren Helgevold måtte nøye seg med en underordnet, administrativ stilling i det «nye» aviseide byrået der han jobbet sine siste år under den nye lederen Per Wendelbo. 

## Kilder
* Helge Giverholt: *Nyhetsformidling i Norge : 1867 - 1967*, NTB Oslo 1967
Stefansdomen

**Stefansdomen** er Wiens romersk-katolske domkirke, beliggende på Stephansplatz i byens sentrum og viet til Stefanus, «den første martyr». Kirken er i hovedsakelig gotisk stil, med noen romanske trekk. 

Stefansdomen er 139 meter høy og sete for erkebiskopen i Wien. Joseph Haydn var engang korgutt her. 

Det opprinnelige bygget, i romansk stil, ble påbegynt i 1147. I 1267 ble det nåværende bygget påbegynt, innviet 23. april 1340.

På folkemunne kalles Stefansdomen *Steffl*, og mot slutten av andre verdenskrig, da den røde hær nærmet seg Wien, spurte wienerne etter hvert luftangrep: *Steht der Steffl noch?* («Står Steffl'en ennå?») Under kampene 10. april 1945 ble det heist et hvitt flagg fra spiret. SS-mannen Sepp Dietrich som var innsatt som bykommandant, beordret da at «domkirken skal straks legges i aske med hundre granater». Men *Hauptmann* i hæren, Gerhard Klinkicht (1915–2000), ignorerte denne ordren. En minnetavle er satt opp i takknemlighet over Klinkichts ordrenektelse som reddet kirken. Natt til 12. april tok Stefansdomen fyr etter brannsmitte fra nærliggende bygg som ble plyndret. 12. april 1945 styrtet klokketårnet. Ryktene ville ha det til at russiske soldater hadde satt fyr på bygget; men det stemmer ikke. 

Fil:Zahnwehherrgott St Stephen cathedral Vienna.jpg|«Kristi tannpine», fresker og epitafier på sørveggen
Fil:Stefan23.jpg|Interiør
Fil:Stefan24.jpg|Inventar 


## Referanser
Georges Legagneux

**Georges Legagneux** (født 24. desember 1882, død 6. juli 1914) var en fransk flypioner, den første personen til å fly høyere enn 10&nbsp;000 fot og den første til å fly et fly i Østerrike, Sverige og Russland.

Legagneux fløy sin Voisin biplan i Wien den 23. april 1909. Dette var den første flyvning i Østerrike noensinne. Hans flyvning 29. juli 1909 i Stockholm er også merket som den første flyvningen i Sverige. Den 15. september 1909, fløy Legagneux flyet sitt fra Khodynka Field i nærheten av Moskva. De fem korte flyvningene som ble utført ble ifølge enkelte kilder den første flyvning i Russland, selv om andre kilder refererer til en flyvning i Odessa (nå i Ukraina) den 25. juli 1909 av en viss van Der Schrouff. Han fløy igjen den 19. og deretter fløy han til Odessa og St. Petersburg for ytterligere demonstrasjoner.

### Hans début
Den 19. april 1910 fikk han fransk flylisens Nr. 55.

Han deltok i Angers-Saumur race 6. juni 1910. Dette var det første flyvning mellom to byer med sju konkurrenter, og ble sett av over 200&nbsp;000 tilskuere. Legagneux fløy et Sommer 1910 biplan, og var en av bare tre deltagere til å ta av. Han endte på andreplass med 36 minutter, 45 sekunder, bare 5 minutter bak vinneren, Robert Martinet.

Den 9. desember 1910 brøt han høyderekorden satt av Ralph Johnstone 27. oktober 1910. Johnstone hadde nådd 8&nbsp;471 fot, men med start fra Pau nådde Legagneux en høyde 10&nbsp;499 fot med sitt Bleriot-fly.

Legagneux tok igjen verdensrekord i høyde i desember 1913 da han nådde 6&nbsp;120 meter (ca 20&nbsp;000 fot) med en Nieuport.

Da han fløy over Saumur 6. juli 1914, omkom Legagneux da flyet hans gikk inn i et stup og styrtet ned i Loire-elven.

## Referanser
Liste over ordførere i Evanger

**Liste over ordførere i Evanger**. Evanger var en del av Voss med formannskapslovene av 1837, men ble utskilt som en egen kommune i 1885. Evanger og Vossestrand ble slått sammen med Voss igjen i 1964.

## Referanser
Peter Helgevold

**Peter Helgevold** (født 1861 i Sandeid ved Stavanger, død 1929) var direktør i Norsk Telegrambyrå fra 1904 til 1918. Han overtok stillingen da NTB-leder Tycho Kielland døde, men måtte gå av da norske aviser tok over eierskapet og ansatte Per Wendelbo som ny direktør.

Helgevold kom fra en småbrukerfamilie, og hadde navn fra farsgården. Hele hans liv ble preget av det som den gang var normen i trange vestlandsfjorder; kristen tukt og hardt arbeid.

Etter konfirmasjonen dro han til Stavanger, og skaffet seg middelsskoleeksamen og gymnasium ved å jobbe ved siden av skolen. Siden reiste han til Kristiania og fikk jobb som lærer. Han fikk pressetilknytning ved å jobbe for *[[Vestlands-Posten]]*, og ble etter hvert redaktør for dennes hovedstadsutgave i de få årene den eksisterte. Etter redaktørjobben tok han teologisk embetseksamen i 1891, en utdanning han aldri direkte kom til å bruke.

I stedet engasjerte han seg i politikk på Johan Sverdrups moderate fløy av Venstre. Fra 1894 var han medredaktør i denne gruppens Kristiania-organ: *[[Eidsvold (avis)|Eidsvold]]*. Han jobbet imidlertid også med å skaffe stortingsreferater til en NTB-konkurrent, Høydahl Ohmes byrå. Dette ble trolig avgjørende for hans NTB-løpebane.

I 1896 henvendte daværende NTB-leder Tycho Kielland seg til Helgevold, og bent fram «headhuntet» ham fra konkurrentbyrået. Dels ville Kielland knekke konkurrenten, dels kunne han glede seg over å ha ansatt en «grunnhederlig, jernflittig og ytterst samvittighetsfull mann», som det het da Helgevold ble introdusert for NTBs forbindelser.

Da enken Anna Kielland i 1904 tok over etter Tycho Kiellands siste NTB-år, økonomiske misere og død, var det Helgevold hun støttet seg på. Hennes økonomiske sans strupet NTB-pengebruken, hans jernflid sikret NTB-arbeidet - og på få år hadde de nedbetalt byråets gjeld og sikret lønnsomhet.

Han satt i direktørstolen fram til 1918, og det som preget denne tiden var nok først og fremst hans pliktoppfyllende rolle vis-à-vis eierne. De første årene måtte han spare av nød, deretter fordi eierne stilte strenge krav til utbytte.

For hans eget vedkommende kan det nok oppsummeres at utakk er verden lønn: Hans direktørinntekt lå  i underkant av tidens normer, hans arbeidsbyrde i overkant. Og da avisene tok over NTB i 1918 telte neppe hans lojalitet overfor privateieren Anna Kielland på plussiden. Fra 1918 ble han avspist med en stilling som «underdirektør og forretningsfører», et arbeid han skjøttet under den nye direktøren fram til sin død elleve år senere.

Helgevold var innehaver av Krongsmedaljen, og var ridder av Vasaordenen, Dannebrogordenen og den prøyssiske Kroneordenen.

## Referanser




## Kilder
* Helge Giverholt: *Nyhetsformidling i Norge : 1867 - 1967*, NTB Oslo 1967
Symfoni nr. 4 (Beethoven)

**''Symfoni nr. 4** i b-dur op. 60'' er den 4. symfonien til Ludwig van Beethoven. Operaen er dedisert til Franz Joseph, greve til Oppersdorff. Den fjerde symfonien består av fire satser:

#Adagio – Allegro vivace, 2/2 B-moll - B-dur
#Adagio, 3/4 - E-dur
#Allegro vivace, 3/4 (B-dur)
#Allegro ma non troppo, {2/4 (B-dur)
Verket varer i ca. 33 minutter.

Symfonien er ikke regnet blant de mest kjente, og Robert Schumann omtalte den som en slank gresk ungpike mellom to nordiske kjemper, da altså Eroica og Skjebnesymfonien. Det er blitt foreslått at Beethovens 4. symfoni er inspirert av Joseph Haydn.

## Referanser
Ralph Johnstone

**Ralph Greenley Johnstone** (født 18. september 1880, død 17. november 1910) var den første amerikanske person som omkom i et flyhavari. Han og Archibald Hoxsey ble kjent som den *«de himmelske tvillinger»* for sine forsøk på å slå høyderekorder.

## Biografi
Ralph ble født 18. september 1880 i Parsons i Kansas.

Han startet som en vaudeville sykkelrytter som utførte en saltomortale i luften. Han ble deretter et medlem brødrene Wrights demonstrasjonslag. Den 17. august 1910 overlevde han en kollisjon i Asbury Park i New Jersey.

Den 27. oktober 1910 deltok han i en internasjonal luftfartsturnering på Belmont Park veddeløpsbane i Elmont i New York. Førstepremien for største høyde var 3&nbsp;750 dollar, en annen 1&nbsp;000 dollar for en verdensrekord og ytterligere 5&nbsp;000 dollar i bonus for å overskride 10&nbsp;000 fot. Johnstone tok ny amerikansk høyderekord på 8&nbsp;471 fot.https://web.archive.org/web/20080426015315/http://www.newsday.com/community/guide/lihistory/ny-past1031,0,6229656.story?coll=ny-lihistory-navigation Under flyvningene tvang et vindkast ham til å fly tilbake, og han landet i nærheten av Artist Lake på Middle Island i New York.
Han omkom 17. november 1910 i Denver i Colorado i et flyhavari.

## Legacy
Han klarte ikke å flate ut etter et stup i Denver 17. november 1910. På bakken stod Ralphs venn Archibald Hoxsey og medlem av det rivaliserende teamet Curtiss, Eugene Ely. Gjenlevende etter Ralph var hans kone og to barn; en datter, Ethel Johnstone (født 1905) og en sønn, Ralph Ernest Johnstone (født 1904) som ble en kjent og dyktig tatovør og maler av sirkusbanner.

En New York State Historic-plakett er satt opp til minne om hans landing på Artist Lake og kan bli funnet langs sjøen ved New York State Route 25 i Middle Island. 

## Referanser
Dronningens gate holdeplass

**Dronningens gate** er en holdeplass for Trikken i Oslo. Den åpnet i 2017 og ligger i Prinsens gate i Kvadraturen. Inntil 2015 fantes det en annen holdeplass med samme navn, denne var beliggende i nabogata Tollbugata, se Dronningens gate holdeplass (Tollbugata). Holdeplassen betjener de samme trikkelinjene som den gamle holdeplassen, men Prinsens gate er nå en ren trikkegate, og det er ingen bussruter fra holdeplassen lenger.

## Eksterne lenker
* Ruter# Rutetabeller og linjekart for trikk
Jagmeet Singh

**Jagmeet Singh Dhaliwal** (født 2. januar 1979) er en kanadisk politiker i Ontario i Canada. Han er leder av New Democratic Party of Canada. NDP er Canadas tredje største politiske parti. Han representerer også valgkretsen Bramalea—Gore—Malton i provinsforsamlingen i Ontario siden valget i 2011. Han er advokat og den første sikh som bærer turban som sitter i provinsforsamligen. Jagmeet ble født i Scarborough i Ontario.

## Referanser


## Eksterne lenker
* 
* 
*
Z-skår

En **z-skår** eller en **standardskår** er en måte å regne ut hvor mange standardavvik en statistikk er fra gjennomsnittet. Dette gjør at vi kan bruke egenskaper ved normalfordelingen til å analysere tallene. Z-skår brukes til å regne ut konfidensintervall og ved hypotesetesting.

## Definisjon
Z-skår er en funksjon av standardavviket &sigma; og gjennomsnittet *&mu;*:

:z = {x- \mu \over \sigma}

## Referanser
Bergljot S. Berntsen

**Bergljot Schønheyder Berntsen** (født 25. mai 1880 i Kristiania, død 23. september 1964) var en norsk arkitekt.

## Familie
Hun var datter av ingeniør Otto Frederik Christian Schønheyder (1836-1887) og Anna Dorothea Blehr (1849-1940). Faren Otto Schønheyder tegnet Nordskogbygda kirke (1873), Sørskogbygda kirke (1873), Aurskog kirke (1880) og Blaker kirke (1881). Han døde da Bergljot var bare syv år gammel. Moren var søster av Otto Blehr, som var statsminister i 1902-1903 og på nytt i 1921-1923.

Hennes bror Otto Schønheyder (1877-1946) ble uteksaminert som arkitekt fra Den kongelige tegneskole i 1907.

Bergljot Schønheyder giftet seg med Bredo Henrik Berntsen (1877-1957), som i likhet med henne selv var utdannet til arkitekt ved Den kongelige tegneskole (senere SHKS). Ekteparet fikk én datter og tre sønner; en av dem var Kaare Berntsen som i mange år drev antikvitetshandel i Oslo. I 1910 var familien bosatt i Kristiania, og Bergljot Berntsen var registrert i folketellingen i 1910 som husmor.  

## Utdannelse og virke
Bergljot Schønheyder utdannet seg til arkitekt ved Den kongelige tegneskole. Hun var en av de første arkitektutdannede kvinnene i Norge. I likhet med sin senere ektemann Bredo Berntsen ledsaget hun arkitekt Herman Major Schirmer på flere oppmålingsturer for å registrere gamle gårdshus, bygningsdeler og gjenstander på landsbygda, blant annet i Heidal, Vågå og Sel. En annen kvinnelig student på disse studiereisene med Schirmer var Anne Welhaven.

## Referanser
Rolv Werner Erichsen

**Rolv Werner Erichsen** (født 2. desember 1899 i Holt i Tvedestrand, død 22. august 1988 i Oslo) var en norsk pressemann.  Han var redaktør og direktør i Norsk Telegrambyrå fra han tok over etter Birger Knudsen i 1961 til han overlot posisjonen til Per Monsen i 1970. Erichsen gikk da av med pensjon.

Før han ble NTB-leder hadde Erichsen en lang karriere i *[[Morgenbladet]]*, der han begynte i 1919. Han ble nyhetsredaktør, administrerende direktør og var redaktør i avisen fra 1938 til 1958. En periode var han også redaktør for *[[Akersposten]]*.

Erichsen hadde en rekke verv i norske presseorganisasjoner, blant annet i Norsk presseforbund der han var formann fra 1947 til 1954.

## Bibliografi
**Høire i Bærum 1884–1934–1959. Jubileumsskrift bd. 2: 1934–1959. Fra bygden til bygden og byen Bærum*. Sandvika (1959)
**Samarbeid og konkurranse i norsk presse gjennom femti år* (1960)
**For ytringsfrihet under ansvar. Norsk Presseforbund 1910–1935–1960* (1960)
**Streif fra Nasjonalforeningens 50-årige historie. Nasjonalforeningen mot tuberkulosen for folkehelsen 1910–1929*. (1960)
**For presse- og ytringsfrihet. Norsk Redaktørforening 1950–1975* (red.) (1975)
**Redaktørsamarbeid over partigrensene*, jubileumsbok for Oslo Redaktørforening (1981)

## Referanser


## Kilder
* Helge Giverholt: *Nyhetsformidling i Norge : 1867 - 1967*, NTB Oslo 1967

## Eksterne lenker
*Om Erichsen i Norsk biografisk leksikon.
Cédric Bakambu

**Cédric Bakambu** (født 1991) er en fransk-kongolesisk fotballspiller som spiller for den spanske klubben Real Betis.

## Referanser


## Eksterne lenker
*
Antoinette Wibe

**Antoinette Wibe** (født 10. mai 1624 i Frankrike, død 1726 på Moldegaard (Moldegård)) var en dansk-norsk kvinne, søster til stattholder Johan Vibe. 

Hun var datter av dansk gesandt i Frankrike Peder Wibe (d. 1658) (senere også gesandt i Sverige og lensherre i Trondhjem). Moren er ukjent. I 1634 adlet den franske kongen faren, hvoretter Christian IV opptok ham i den danske adelsstand. 

Antoinette ble oppfostret i et kloster, og da hun kom til Danmark, hvor hun straks ble fratatt sitt paternosterbånd, skal hun ha uttalt at hun var kommet «blandt Tyrker og Hedninger» . På sin bryllupsdag ble hun ført til alters av kronprins Frederik (III), og hennes hår skal da ha vært så langt at hans sporer kom til å vikle seg inn i det. Ved samme anledning ble hun oppvartet av «30 Svende». I sin alderdom konkluderte hun derfor at samtidens fester hadde lite å by på i forhold til festene i hennes ungdom. Hun ble blind som gammel, og måtte for helbredets skyld daglig spise 100 svisker, hvis stener hun etterpå talte. 

Hun var gift med myntskriver i Norge Peder Jessen (d. 1679). Datteren Isabella Dorothea (d. ca. 1715) ble gift med amtmann og godseier Hans Nobel (d. 1732). I enkestand bodde Antoinette hos sin datterdatter på Moldegaard. Hun døde i 1726, over 100  år gammel i Molde. 

## Referanser
Blitzen Benz

I 1909 konstruerte Carl Benz en racerbil som han ga navnet **Blitzen Benz**. Den ble bygget av Benz & Cie i Mannheim, Tyskland i seks eksemplarer. Den brøt verdensrekorden i 1910 og var en av seks biler som ble bygget med forbedret aerodynamikk, med en 21,504 cm³, 200 h/k firesylindret rekkemotor, en forstørret utgave av selskapets Grand Prix racer.

Av de seks Blitzen-Benz som noensinne ble bygget finnes to fortsatt — Mercedes-Benz har de ene, mens den andre tilhører en amerikansk samler.

På Brooklands den 9. november 1909, kjørte Victor Hémery fra Frankrike og satte rekord med en gjennomsnittsfart på 202,7&nbsp;km/t over en kilometer. Den 23. april 1911 oppnådde Bob Burman et gjennomsnitt på 228,1&nbsp;km/t over en hel mile (1,6 km) i Daytona Beach, og brøt Glenn Curtiss' uoffisielle absolutte hastighetsrekord, land, sjø eller luft, satt i 1907 på sin V-8 motorsykkel. Burmans rekord sto til 1919.

Etter 1914 ble bilen ombygd for baneløp, etter å ha gjennomgått en rekke revisjoner før det ble kondemnert i 1923.

## Referanser
Extent

En **extent** er et kontinuerlig lagringsområde som er reservert for en datafil innenfor et filsystem. En datafil kan bestå av 0 eller flere extents; ett filfragment krever ett extent. Under lagring tildeles hver extent to tall på en kompakt måte, i stedet for å måtte lagre hvert blokknummer til datafilen. Extentallokering resulterer også i mindre filfragmentering.

## Referanser
Aking under Vinter-OL 2018

**Aking under Vinter-OL 2018** ble arrangert i Alpensia Sliding Center mellom 10. og 15. februar 2018. Det ble konkurrert i fire øvelser: Singel for menn og kvinner, dobbel, og stafett. 110 utøvere deltok.

## Medaljefordeling

## Medaljevinnere

## Referanser


## Eksterne lenker
* 
* PyeongChang 2018 Luge Results på olympics.com
* Luge at the 2018 Winter Olympics på olympedia.org
* Pyeongchang2018.com
Øvelser under Vinter-OL 2018

Femten disipliner blir inkludert i Vinter-OL 2018 i Pyeongchang. Det vil bli konkurrert i totalt seks nye øvelser, og med til sammen 102 medaljeøvelser blir dette det største vinter-OL hittil.

## Idretter
Seks nye øvelser er lagt til: fellesstart i hurtigløp for menn og kvinner, big air i snøbrett for menn og kvinner, mixed curling og lagkonkurranse i alpint. Paralellslalåm er tatt bort for å gjøre plass til big air.

Tall i parentes viser antall medaljeøvelser innenfor hver gren

## Eksterne lenker
* Pyeongchang 2018 (koreansk/engelsk m.fl.)
Thor Viksveen

**Thor Viksveen** (født 1946) er en norsk journalist, redaktør og forfatter. Han var i perioden 1994–2004 sjefredaktør og administrerende direktør i Norsk Telegrambyrå (NTB). Han overtok etter Hans Erik Matre og overlot etter 11 år roret til Pål Bjerketvedt.

Viksveen har vært politisk medarbeider i Arbeidernes Pressekontor (i dag Avisenes Nyhetsbyrå) og i  NRK, journalist og senere  redaktør for samfunnsavdelingen i *[[Dagsavisen|Arbeiderbladet]].* Han har også vært sjefredaktør i *[[Rogalands Avis]]* og i *[[Økonomisk Rapport]]*.

Viksveen har hatt en rekke verv i presseorganisasjonene, blant annet som mangeårig leder av Oslo Redaktørforening og som leder av juryen for Den store journalistprisen. Han ledet også det statlig oppnevnte utvalget (1992), som utredet en ny statlig informasjonspolitikk fram mot år 2000.

Viksveen har skrevet en rekke bøker knyttet til arbeiderbevegelsens historie.

## Bibliografi
* *DAB - Utdatert før det er oppdatert?* (Pax Forlag 2018) ISBN 9788253040776
* *Fra slit i yrke til sol og styrke. Historien om Norsk Folkeferie* (Landsorganisasjonen i Norge 2016) ISBN 9788277071541
* *Folk forandrer verden : Norsk Folkehjelp 75 år* (Pax Forlag 2014) ISBN 9788253037769
* *De som styrte Norge. Oslo Arbeidersamfunn 150 år* (Oslo Arbeidersamfunn 2013) ISBN 9788230324691
* *Stoltenberg : folkehelt og statsmand* (People´s Press, København 2011) ISBN 9788771087918 
* *Jens Stoltenberg - et portrett* (Pax Forlag 2011) ISBN 9788252578973	
* *Den lange veien : Oslo Arbeiderparti 1910-2010*  (Pax Forlag 2010) ISBN 9788253033501 	
* *Ikke bare ord - : statlig informasjon mot år 2000 : utredning fra et utvalgoppnevnt ved kongelig resolusjon av 11. oktober 1991* (1992) 	
* *Statlig annonsepolitikk : delutredning til NOU 1992: 21 Ikke bare ord - : statlig informasjon mot år 2000* (1992)

## Referanser


## Eksterne lenker
* Om Viksveen i NSD - forvaltningsdatabasen
Alpint under Vinter-OL 2018

**Alpint under Vinter-OL 2018** ble arrangert i Yongpyong Alpine Centre, Jeongseon Alpine Centre og Alpensia Sports Park mellom 12. og 24. februar 2018. Det ble konkurrert i elleve øvelser, og det ble for første gang arrangert mikslagkonkurranse i alpint. 

## Program
Alle tider er UTC+09.00.

;Noter
* Utfor menn ble utsatt grunnet vind fra 11. februar til 15. februar.
* Storslalåm kvinner ble utsatt grunnet vind fra 12. februar til 15. februar.
* Slalåm kvinner ble utsatt grunnet vind fra 14. februar til 16. februar.
* Super-G menn ble utsatt grunnet konflikt med utfor fra 15. februar til 16. februar.

## Medaljefordeling

## Medaljevinnere
### Menn

### Kvinner

### Mikslag

## Referanser


## Eksterne lenker
* 
* PyeongChang 2018 Alpine Skiing Results på olympics.com
* Alpine Skiing at the 2018 Winter Olympics på olympedia.org
Faye Glenn Abdellah

**Faye Glenn Abdellah** (født 13. mars 1919 i New York City, død 24. februar 2017) var en pioner innen sykepleievitenskap i USA som i 2000 ble valgt inn i National Women's Hall of Fame for sitt arbeid med å endre sykepleie, sykepleieteori og sykepleieutdanning.

## Liv og virke
### Utdannelse
Abdellah fikk utdanning som sykepleier ved Fitkin Memorial Hospital School of Nursing (senere Ann May School of Nursing). Fra Teachers College, Columbia University hadde hun tre utdanninger: bachelorgrad i sykepleie (1945), mastergrad i psykologi (1947) og doktorgrad i pedagogikk (1955).

### Karriere
Som sykepleier arbeidet hun på Child Education Foundation i New York City og siden som leder av avdelingen for obstetrikk og gynekologi på Presbyterian Medical Center på Columbia University.

Allerede mens hun var tidlig i tjueårene hadde hun sin første jobb som sykepleielærer på Yale University School of Nursing. Her ble hun så frustrert over læreboken hun måtte bruke at hun samlet alle bøkene og kastet dem på bålet. Hun ble belastet for det bøkene kostet og brukte et år på å dekke gjelden. I 1957 ble hun leder for forskningsteamet i Manchester, Connecticut som etablerte det som senere ble kalt progressiv pasientomsorg. 

Hun var i 40 år knyttet til U.S. Public Health Service Commissioned Corps og hadde militærtjeneste i Koreakrigen. Senere var hun sterkt engasjert i folkehelsespørsmål, blant annet knyttet til eldreomsorg. Hun reiste på uanmeldte inspeksjoner på sykehjem og avdekket brannfeller og andre farer, noe som gjorde at slike besøk ble forbudt av enkelte stater. 

I 1981 ble hun utnevnt til to stjerners admiral og assisterende sjef, første sykepleier og første kvinne til en slik stilling. Her hadde hun i åtte år ansvar for folkehelseopplysning i emner som aids, omsorg ved livets slutt, røyking, rus, narkotika, psykisk utviklingshemming og vold. Da hun pensjonerte seg i 1989, gikk hun inn i stilling som dekanus ved Uniformed Services University of the Health Sciences Graduate School of Nursing i Bethesda. Den stillingen hadde hun til 2002.

Som rådgiver og lærer deltok hun på internasjonale konferanser over hele verden. Hun var også konsulent for WHO. Hun har tallrike bidrag i profesjonstidsskrifter og også skrevet flere bøker: *Effect of Nurse Staffing on Satisfactions with Nursing Care* (1959), *Patient-centered Approaches to Nursing* (1960), *Better Patient Care through Nursing Research* (1965; revised 1986), og *Intensive Care, Concepts and Practices for Clinical Nurse Specialists* (1969).

## Heder
Hun har mottatt over 70 hedersbevisninger og æresgrader. American Academy of Nursing utnevnte henne i 1994 til Living Legends of the American Academy of Nursing. I 1999 ble hun innvalgt i Nursing Hall of Fame ved Columbia University.

## Referanser


## Eksterne lenker
*
Bobsleigh under Vinter-OL 2018

**Bobsleigh under Vinter-OL 2018** ble arrangert i Alpensia Sliding Center mellom 17. og 23. februar 2018. Det ble konkurrert i tre øvelser: toerbob for menn og kvinner og firerbob for menn. 167 utøvere deltok.

## Medaljefordeling

## Medaljevinnere

## Referanser


## Eksterne lenker
* 
* PyeongChang 2018 Bobsleigh Results på olympics.com
* Bobsleigh at the 2018 Winter Olympics på olympedia.org
* www.pyeongchang2018.com
Tertnes Brass

**Tertnes Brass** (**TB**) er et brassband fra Åsane i Bergen. Korpset ble opprinnelig stiftet under navnet Tertnes Ungdomskorps i 1964. TB spiller konserter, tar spilleoppdrag og deltar i konkurranser i inn- og utland.

Tertnes Brass deltar fast i norgesmesterskapet for brassband, har deltatt i europamesterskapet for brassband og Scottish Open. Korpset vant 1. divisjon i norgesmesterskapet i 2017 og deltar i elitedivisjonen fra og med 2018.

Tertnes Brass mottar støtte fra Bergen kommune, og er medlem av Norges Musikkorps Forbund (NMF)

## Referanser


## Eksterne lenker
*
Yogyakarta (provins)

**Yogyakarta** er en region i Indonesia med særskilt status. Offisielt navn er *Daerah Istimewa Yogyakarta* (DIY), og det er den eneste av Indonesias 34 administrative enheter som styres av et førkolonialt monarki, Yogyakarta-sultanatet. Dette gamle sultanatets arv og tradisjoner fra tiden før Indonesias selvstendighet, har resultert i dagens status med høy grad av selvstyre.

Yogyakarta ligger på sørsiden av øya Java, og er avgrenset på tre sider av provinsen Jawa Tengah og mot sør av Indiahavet. Arealet er på 3&nbsp;186 km², noe som gjør området til den nest minste av Indonesias provinser, etter hovedstadsområdet Jakarta. Yogyakarta er blant de tettest befolkede områdene i landet.

## Administrativ inndeling
Yogyakarta en inndelt i fire kommuner (*kabupaten*) og en by (*kota*):
*Yogyakarta (by) – 32,5 km² – 388&nbsp;627 innbyggere (2010)
*Kabupaten Bantul – 506,86 km² – 911&nbsp;503 innbyggere (2010)
*Kabupaten Gunungkidul – 1&nbsp;485,36 km² – 675&nbsp;382 innbyggere (2010)
*Kabupaten Kulon Progo – 586,27 km² – 388&nbsp;869 innbyggere (2010)
*Kabupaten Sleman – 574,82 km² – 1&nbsp;093&nbsp;110 innbyggere (2010)

## Referanser


## Eksterne lenker
*
Freestyle under Vinter-OL 2018

**Freestyle under Vinter-OL 2018** ble arrangert i Bokwang Phoenix Park mellom 9. og 23. februar 2018. Det ble konkurrert i ti øvelser, de samme som i 2014. Det deltok 266 utøvere.

## Medaljefordeling

## Medaljevinnere
### Menn

### Kvinner

## Referanser


## Eksterne lenker
* 
* PyeongChang 2018 Freestyle Skiing Results på olympics.com
* Freestyle Skiing at the 2018 Winter Olympics på olympedia.org
* www.pyeongchang2018.com
Trondskjortetinden

**Trondskjortetinden** (også kalt *Nordre Fløtatinden*) er et fjell i Molde kommune i Møre og Romsdal. Det har en høyde på  meter over havet. Fjellet ligger på østsiden av Eikesdalsvatnet, og 1,2 kilometer nord for Fløtatinden.

## Referanser
X Games Norway 2017

**X Games Norway 2017** ble arrangert fra 8. til 11. mars 2017 i Hafjell Alpinsenter. Dette var andre gang X Games ble arrangert i Norge, etter X Games Oslo 2016.

Det ble konkurrert i «big air» og «slopestyle» på ski og snøbrett, og det ble i tillegg avholdt konserter med Kaveh, Dunderbeist, Mugisho, Seeb og Julie Bergan.

## Program

## Resultater
### Ski
#### Menn

#### Kvinner

### Snøbrett
#### Menn

#### Kvinner

## Medaljeoversikt

## Se også
* Vinter-X Games Aspen 2017

## Referanser


## Eksterne lenker
* 
* X Games Norway hos *TV2.no*
* X Games Norway hos *[[ESPN]].go.com*
* Program hos *[[ESPN]].go.com*
* Resultater hos *[[ESPN]].go.com*
Curling under Vinter-OL 2018

**Curling under Vinter-OL 2018** ble arrangert i Gangneung Curling Centre mellom 8. og 25. februar 2018. Det ble arrangert tre turneringer, én for menn, én for kvinner og, for første gang, mikspar.

Canada var tittelforsvarere i både herre- og kvinneklassen, men oppnådde ikke medaljer i noen av disse klassene. Til gjengjeld vant de historiens første OL-medalje i den nye øvelsen mikspar.

## Medaljefordeling

## Medaljevinnere

;Fotnoter

## Kvalifiserte lag
Det var to måter et lag kunne kvalifisere seg til de olympiske lekene I Pyeongchang. I tillegg til Sør-Korea som var automatisk kvalifisert som vertsnasjon ble sju av lagene kvalifisert gjennom verdensmesterskapene i 2016 og 2017, de to siste gjennom et olympisk kvalifiseringsarrangement som ble avholdt i Plzeň 5. - 10. desember 2017.

For mikslag var det kun resultater fra verdensmesterskapene i 2016 og 2017 som kunne gi billett til OL. 

Følgende lag deltok i turneringen:

## Resultater
### Menn

;Resultater etter innledende runder

;Sluttspill

### Kvinner

;Resultater etter innledende runder

;Sluttspill

### Mikslag

;Resultater etter innledende runder

;Sluttspill

## Eksterne lenker
* 
* PyeongChang 2018 Curling Results på olympics.com
* Curling at the 2018 Winter Olympics på olympedia.org

## Referanser
Einar Olsen (pressemann)

**Einar Olsen** (1936–2025) var en norsk pressemann og redaktør, på 1970- og 1980-tallet sentral i arbeiderpressen. Olsen arbeidet i Norsk Telegrambyrå (NTB) i to perioder, som journalist på slutten av femtitallet og i ulike sentrale roller fra 1980-tallet. 

Han begynte sin aviskarriere som journalist i Kragerø Blad i 1955 og fortsatte i Norsk Telegrambyrå (NTB) i 1957. Han var også redaktør av studentavisen *[[Universitas (avis)|Universitas]]* og for AUFs medlemsavis *[[Fritt Slag]]*.

Etter sin første periode i NTB fra 1957 til 1960 begynte Olsen i Arbeidernes Pressekontor, der han var til 1965. Deretter ble han redaktør i *[[Rogalands Avis]]* 1965–1970 og i *[[Vestfold Arbeiderblad]]* 1971–1973, før han ble sjefredaktør i *[[Dagsavisen|Arbeiderbladet]]* fra 1974 til 1975.

Han ledet an i arbeidet med å gi A-pressen en friere journalistisk stilling og spilte en sentral rolle i arbeidet med å innføre pressestøtteordningene, slik de ble utformet fra slutten av 1960-tallet. 

På 1970-tallet ble han disponent i Arbeiderpressens Samvirke A/L og Norsk Arbeiderpresse A/S, og satt i en sentral posisjonen fram til 1986, da han ble arrestert og anklaget for underslag. Saken endte med frifinnelse på alle sentrale punkter og smuldret hen til en bot for overtredelse av regnskapsloven.

Olsen fikk en sentral rolle i NTB på 1990-tallet, blant annet med planene om å skille ut foto- og redaksjonelle tilleggsprodukter i det nye selskapet NTB Pluss. Etter oppnådd pensjonsalder fortsatte han å arbeide for NTB: «Uten hobby er det å bli pensjonist et helvete, og tilkallingsvaktene er et lyspunkt i en pensjonert pressemanns liv.»

22. juli 2011 hadde han NTB-vakt da bomben smalt ved regjeringsbygget. Olsen var mannen som i en NTB-il-melding kunne informere Norge om at statsminister Jens Stoltenberg var i sikkerhet. Under de dramatiske forholdene holdt han byråets tjeneste i gang, selv da NTB-lokalene vis-à-vis regjeringsbygget ble evakuert. Han ønsket ikke å evakuere og fortsatte å jobbe. «– Det kom riktignok en politimann innom mens jeg satt og jobbet og ville ha oss ut, men jeg sa at påbudet ikke gjaldt pensjonister, og det godtok han», sa Olsen i et intervju med fagbladet *[[Journalisten]]* i 2011. 

Olsen var forfatteren bak jubileumstrykksaken NTB ga ut ved byråets 140-årsmarkering, boka *NTB 1867–2007 : En historisk vandring gjennom 140 år i Norsk Telegrambyrå*.

## Referanser
Janusz Korwin-Mikke

**Janusz Ryszard Korwin-Mikke** (Polsk uttale: [ˈjanuʂ ˈkɔrvʲin ˈmʲikkɛ], ofte referert til ved sine initialer JKM; født 27. oktober 1942) er en polsk politiker og forfatter, og grunnleggeren av det høyre-orienterte og liberalistiske partiet Koalisjonen for fornyelse av republikken - Frihet og håp (KORWiN). Han har vært medlem av Europaparlamentet siden 2014. Han var også leder av Kongressen for det nye høyre (KNP). Pr. 2017 er han formann for KORWiN-partiet (sammen med Przemysław Wipler og Robert Iwaszkiewicz).

## Referanser


## Eksterne lenker
* 
* 
* 
* 
*
Tåkelegging

**Tåkelegging** og **røyklegging** er militære kamuflasjeteknikker for å lage kunstig tåke eller tett røyk som skal skjule egne aktiviteter og installasjoner for fienden.

## Tåkelegging i kommunikasjon
Ordet «tåkelegging» brukes også i overført betydning om kommunikasjon som forvirrer og avleder. Da bruker avsenderen språk for å dekke over, skjule eller pynte på innholdet. Å tåkelegge et budskap eller en diskusjon er vanligvis en bevisst strategi. «Tåketale» kan også skyldes dårlig evne til å uttrykke seg klart og bruke forståelige ord og entydige begreper.

## Se også
* Røykgranat, boks eller innretning for å sende røyksignaler, markere et mål eller skape skjermingsrøyk ved for eksempel militær forflytning

## Eksterne lenker
*
Mona Simpson (forfatter)

**Mona Simpson** (født 14. juni 1957 i Green Bay, Wisconsin) er en amerikansk skjønnlitterær forfatter.

Hun er søster av Steve Jobs.

## Referanser


## Eksterne lenker
* 
*
Jules Goux

**Jules Goux** (født 6. april 1885, død 6. mars 1965) var en Grand Prix-champion, den første europeer til å vinne Indianapolis 500.

## Biografi
Påvirket av Gordon Bennett Cup, begynte Jules Goux med bilkonkurranser i begynnelsen av tyveårene. Suksessen kom i 1908 i et løp på veiene rundt Sitges i nærheten av Barcelona, Spania hvor han vant det Katalanske Cup, en seier han gjentok året etter. På grunn av suksess, sammen med Georges Boillot, ble han invitert av Peugeot-fabrikkene til å kjøre på fabrikklaget. Som en del av et fire-mannslag ledet av Paul Zuccarelli og Ernest Henry, bidro Goux til å utvikle en racerbil drevet av en radikalt ny rekkefirermotor med en doble overliggende kamaksler.

Jules Goux vant 1912 Sarthe Cup på Le Mans i en Peugeot, og i 1913 reiste han med laget til USA for å konkurrere i Indianapolis 500-løpet. Goux vant løpet, og ble den første franske noensinne til å gjøre det. Goux konsumerte angivelig fire flasker champagne mens han kjørte i Indy 500 (da kjent som den **International 500-Mile Sweepstakes Race**) og senere ble han sitert med *"Uten god vin, ville jeg ikke ha vært i stand til å vinne."*

Det følgende året brøt første verdenskrig ut i Europa og hans racingkarriere måtte settes til side for tjeneste i de franske militære styrkene. Ved krigens slutt kom Goux tilbake til European Grand Prix-motorsport. I 1921 kjørte han for bilfabrikken Ballot, han kom på tredje plass i det franske Grand Prix deretter kom han først i det  italienske Grand Prix i Brescia, Italia. De neste årene i hans karriere var preget av gjentatte problemer og han kom ikke tilbake til toppen på seierspallen før i 1926. Det året kjørte han en Bugatti T39A modell, og vant både det franske Grand Prix i Miramas og det europeiske Grand Prix i Circuito Lasarte, Spania.

Goux døde i mars 1965, da hans beryktede krabbe-allergi til slutt viste seg å være dødelig.

## Referanser


## Eksterne lenker
* 
* 
*
Paul Zuccarelli

**Paolo «Paul» Zuccarelli** (italiensk uttale:dzukkaˈrɛlli); (født 24. august 1886 i Milano, død 19. juni 1913 i Marcilly-la-Campagne, Frankrike) var en italiensk racerbilist. 

Zuccarelli ble uteksaminert i maskinfag i Brescia og tok til bilkonkurranser kort tid etterpå. I 1910 flyttet han til Frankrike. Han ble drept mens han testet en bil for franske Grand Prix i Amiens i 1913

## Referanser
Hurtigløp på skøyter under Vinter-OL 2018

**Hurtigløp på skøyter under Vinter-OL 2018** ble arrangert i Gangneung Oval i Gangneung mellom 10. og 24. februar 2018.

## Endring i øvelsesprogrammet
Det ble konkurrert i 14 øvelser, og for første gang var fellesstart med på programmet. På grunn av denne utvidelsen ble det besluttet at man endret på 500 meter-distansen som er blitt arrangert over 2 × 500 meter i perioden 1998 til og med 2014, til kun å bli gått én gang som man gjorde fra 1924 til og med 1994.

## Program

## Medaljevinnere

### Beste utøvere medaljer

### Menn

### Kvinner

## Deltakere
184 skøyteløpere var påmeldt og tatt ut til start under disse lekene, fordelt på 102 herrer og 82 damer. Disse representerte 28 forskjellige nasjonale olympiske komitéer (NOK) og i tillegg var det 3 løpere som ble invitert fra Russland siden Russlands OL-komité ble utestengt fra OL, altså fra 29 totalt. Disse russiske løperne deltok under navnet Olympiske utøvere fra Russland med IOK-koden OAR. Blant herrene var det løpere fra 26 NOK-er pluss OAR (27 totalt for herrer) og blant damene var det løpere fra 22 NOK-er pluss OAR (23 totalt for damer). Det var første gang at Colombia deltok med to løpere i denne sporten i vinter-OL med en løper av hvert kjønn. Sist gang Estland deltok i hurtigløp på skøyter under vinter-OL var før kvinnene hadde fått sine offisielle hurtigløpskonkurranser i OL og derfor ble Saskia Alusalu Estlands første kvinnelige OL-deltaker i hurtigløp på skøyter.

Det var Nederland som stilte med flest deltakere totalt 20, som var en nasjons maksimalkvote. I tillegg til Nederland hadde også Canada flest herreløpere (10) som var maksimalkvote for hvert kjønn i hurtigløp på skøyter.

Blant deltagerne var det to ektepar det belarusiske Vitalij Mikhailov og Tatsiana Mikhailava samt Jorrit Bergsma og Heather Bergsma og flere søskenpar som deltok: det tyske Joel og Roxanne Dufter, det sørkoreanske Chung Jae-won og Chung Jae-woong, det japanske Miho og Nana Takagi og det norske i Hege og Håvard Bøkko. Ved siden av at Hege Bøkko er søster til Håvard Bøkko så er hun også samboende med lagkameraten Simen Spieler Nilsen. I tillegg er norske Henrik Fagerli Rukke bror til samboeren til den norske langrennsløperen Ingvild Flugstad Østberg.

;Deltakerantall

## Dommere, startere og delegerte
* Dommere var Bert Timmerman, Nederland for damene og Daniel Cabelduc, Sverige for herrene.
** Assisterende dommere var , USA for damene og , Canada for herrene.
* Startere var , Sør-Korea og , Tyskland for damene og Ole Hermann Sørli, Norge og , Nederland for herrene.
* Tekniske delegerte ISU: , Norge og , Russland.
* ISU Sports Entries Expert: Aleksandr Kibalko, Russland.
* ISU Medical Advisor: , Japan.

## Referanser




## Eksterne lenker
* 
*  PyeongChang 2018 Speed skating Results på olympics.com
*  Speed Skating at the 2018 Winter Olympics på olympedia.org
*  Hurtigløp på skøyter  på pyeongchang2018.com
*  Speed Skating / Calendar of Events / Olympic Winter Games 2018 på isu.org
**  Qualification System for the XXIII Olympic Winter Games Pyeongchang 2018 (.pdf) på static.isu.org
Lustre

**Lustre** (et teleskopord avledet av ordene Linux og *cluster* (regneklynge)) er et distribuert filsystem som vanligvis benyttes på større regneklynger. Det er lisensiert under GNU General Public License versjon 2 og er beregnet på arbeidsgrupper av forskjellig størrelse. Første versjon ble lansert 16. desember 2003. Siste versjon er 2.5.3. og ble lansert 7. desember 2016.

Lustre støttes av Linuxkjernen og var en inspirasjonskilde for ext4.

## Eksterne lenker
* 
*  Lustre (Intel) wiki 
*  Lustre (OpenSFS) wiki
Øvre Slottsgate holdeplass

**Øvre Slottsgate** er en holdeplass for Trikken i Oslo. Den ligger i Prinsens gate i Kvadraturen. Holdeplassen åpnet i februar 2017, og erstattet de gamle holdeplassene Kongens gate og Wessels plass som begge var enveiskjørte.

## Eksterne lenker
* Ruter# Rutetabeller og linjekart for trikk
Antonio Lolli

**Antonio Lolli** (ca. 1725 – 1802) var en italiensk fiolinist og komponist fra overgangen mellom seinbarokken og klassismen.

Lolli var en av de mest kjente fiolinistene på 1700-tallet. I 1764 og 1768 var han i Paris, og skrev ved begge anledninger verk til en annen av tidens kjente fiolinister, Joseph Bologne, Chevalier de Saint-Georges.

Fra 1758 til 1774 var Lolli fiolinsolist ved hoffkapellet i Stuttgart og fra 1774 til 1783 kammerfiolinist hos tsarina Katarina II av Russland i St. Petersburg, der han sluttet fordi helsa ikke hadde godt av klimaet i byen. I årene etter gav han konserter i Warszawa, Stettin, Berlin, Wien, Roma, Amsterdam, Utrecht og Skandinavia. I 1794 ble han kapellmester ved det kongelige hoffkapell i Napoli.

Lolli publiserte ni fiolinkonserter, hvorav *Konsert nr. 7 i G-dur* fikk størst suksess. Han skrev også sonater for to fioliner opus 9 (1785), tre samlinger hver med seks sonater for fiolin og generalbass (1760, 1769, 1767) og 36 kapriser for fiolin solo. Læreverket *L'école du violon en quatuor* (Berlin, 1784) kom ut i fem opplag fram til 1804.

Sønnen Filippo Lolli (1773 – ?) ble en kjent cellist.

## Referanser


## Kilder
* «LOLLI, Antonio», *[[Dizionario Biografico degli Italiani]]* - bind 65 (2005)

## Eksterne lenker
*
Vulgærrett

**Vulgærrett** er en betegnelse for den delen av romerretten som overlevde Romerrikets fall og som under påvirkning av germansk rett dannet grunnlaget for rettsutviklingen i Italia, Sør-Frankrike, Spania og Portugal i middelalderen.

Vulgærretten var preget av en forenkling og til dels misforståelse («vulgarisering») av den klassiske romerretten.

## Litteratur
* Jan Fridthjof Bernt: *Juss, samfunn og rettsanvendelse*. Oslo: Gyldendal, 1999

## Se også
* Vulgærlatin
Ius honorarium

**Ius honorarium** (av latin *honos* «embete») var den romerske embetsretten som ble utøvet av de romerske embetsmennene, særlig pretoren (*ius praetorium*, «pretorretten»), for å utfylle og videreutvikle den nedarvede romerske retten (*[[ius civile]]*, «sivilrett» eller «borgerrett»). Pretorens viktigste instrument var ediktet, hvor han opplyste om hva slags saker han ville behandle. På denne måten kunne pretoren utvide retten til områder som ikke var dekket av *ius civile* eller gjennomføre forandringer der hvor den gamle retten ikke lenger var i pakt med tiden.

Juristen Papinianus definerer pretorretten slik: *Ius praetorium est, quod praetores introduxerunt adiuvandi vel supplendi vel corrigendi iuris civilis gratia propter utilitatem publicam* («Pretorretten er den retten som pretorene har innført til nytte for samfunnet, for å støtte, utvide eller korrigere sivilretten», *[[Digestene]]* 1,1,7,1).

## Litteratur
* Jan Fridthjof Bernt: *Juss, samfunn og rettsanvendelse*. Oslo: Gyldendal, 1999
Rémy Card

**Rémy Card** er en fransk programvareutvikler som er kjent for sine bidrag til Linuxkjernen. Han er kjent som en av de primære utviklerne av filsystemene extended file system (ext) og ext2 for Linuxkjernen. Rémy Card er utdannet ved Universitetet i Versailles.

## Referanser